作者:高明《蔡伯喈琵琶記》
標題:古風
內容:明明匣中鏡，盈盈曉來妝。憶昔事君子，雞鳴下君床。臨鏡理笄總，隨君問高堂。一旦遠別離，鏡匣掩清光。流塵暗綺練，青苔生洞房。零落金釵鈿，慘淡羅衣裳。傷哉憔悴容，無復蕙蘭芳。有懷悽以苦，有路阻且長。妾身豈嘆此，所憂在姑嫜。念彼猿猱遠，眷此桑榆光。願言盡婦道，遊子不可望。勿彈綠綺琴，弦絕令人傷。勿聽白頭吟，哀音斷人腸。人事多錯迕，羞彼雙鴛鴦。奴家嫁與伯喈，才方兩月。指望與他同侍雙親，偕老百年。誰知公公嚴命，強他赴選。自從去後，到今並無一個訊息。把公婆拋撇在家，教奴家獨自應承。奴家一來要成丈夫之孝，二來要盡為婦之道，盡心竭力，朝夕奉養。正是：天涯海角有窮時，只有此情無盡處。(唱)。